Daily Trading Strategy (บ่าย) – บล.ธนชาต
(บ่าย) - บล.ธนชาตบริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี
10 พ.ย. 2558

หุ้นใหญ่กดดัน SET แต่ยังไม่ทำให้แนวโน้มระยะสัปดาห์เสียหาย
ดัชนี SET อยู่ที่ 1,401.31 จุด -1.26 จุด -0.09% ปริมาณซื้อขาย 16,093  ลบ.
แนวรับ :          1,390 / 1,385          แนวต้าน :          1,408 / 1,416
 
สรุปทิศทางและแนวโน้มตลาด
หุ้นใหญ่กดดัน SET จากการปรับพอร์ตของนักลงทุนต่างชาติ…แต่ภาพ SET ระยะสัปดาห์ยังไม่เสียหาย: การปรับพอร์ตของนักลงทุนต่างชาติจากความกังวลต่อการขึ้นดอกเบี้ย Fed ในการประชุมเดือน ธ.ค. กดดัน SET ต่อเนื่อง อย่างไรก็ตามแรงขายกระจุกตัวในหุ้นขนาดใหญ่อย่าง PTT SCC และ KBANK เท่านั้น ขณะที่หุ้นขนาดใหญ่-กลางที่มีประเด็น “บวก” ลงทุนเริ่มยืนได้ ไม่ว่าจะเป็น AOT หรือกลุ่มสื่อสาร อย่าง INTUCH ADVANC…ทั้งนี้ถ้าพิจารณาในทางเทคนิคระยะสัปดาห์ยังไม่เสียหาย เว้นแต่ว่าจะหลุดแนวรับสำคัญที่ 1,385 จุด
ท่องเที่ยว สื่อสารยังแข็งแกร่งกว่าตลาดต่อไป…”ซื้อ” AOT MINT INTUCH: กลุ่มท่องเที่ยวที่กำลังเข้าสู่ช่วง High Season และกลุ่มสื่อสารที่มีประเด็นบวกจากการประมูลคลื่น 1800MHz พรุ่งนี้ มีแนวโน้มแข็งแกร่งกว่าตลาดต่อไป โดยแนะนำ “ซื้อ” AOT (ทะลุแนวต้านที่ 310 บาท มีแนวต้านถัดไปที่ 314/320 บาท), MINT (มีแนวโน้มตาม CENTEL ขึ้นมา โดยมีเป้าหมายระยะสั้นที่ 34.25 บาท), INTUCH (ราคาฟื้นตัวจากแนวรับ 1 เดือนบริเวณ 75 บาท มีโอกาสขึ้นไปที่ 77 บาท ระยะสั้น ขณะที่ให้อัตราผลตอบแทนจากเงินปันผล 6.1-6.8%)
  “ซื้อ” SAWAD…ราคาทำ New High พร้อมกับกำไรที่จะทำสถิติสูงสุดใหม่: แนะนำ “ซื้อ” SAWAD ด้วยเป้าหมายพื้นฐาน 46 บาท (ทางเทคนิคระยะสั้นที่ 46-47 บาท ขณะที่ระยะกลาง-ยาวที่ 68 บาท) ด้วยปัจจัยสนับสนุนจาก 1) คาดกำไร 3Q15 ทำจุดสูงสุดใหม่ที่ 306 ล้านบาท +36% y-y และ 5% q-q หนุนกำไรทั้งปีเติบโต 34% ปีนี้ที่ 1.2 พันล้านบาท 2) การขยายสาขา และเพิ่มรายได้จากธุรกิจติดตามหนี้ และ Fee Income ที่เพิ่มขึ้นจะหนุนกำไรเติบโตต่อเนื่อง 55-40% ในปี 2016-14 3) ดอกเบี้ยต่ำยาวนาน เป็นปัจจัยหนุน NIM ในช่วง 12 เดือนข้างหน้า
 
หุ้นที่น่าสนใจทางเทคนิค
TPIPL “ซื้อ” ราคาหุ้นเริ่มมีจังหวะฟื้นตัวรูปแบบ Double Bottom ด้วยแท่งเทียน Hammer เป็นจังหวะซื้อเก็งกำไรตามการฟื้นตัว มีแนวต้านแรกที่ 2.44 บาท และถัดไปที่แนวเส้นค่าเฉลี่ย 3 เดือนบริเวณ 2.50 บาท
UBIS “ซื้อ” ราคาหุ้นดีดตัวขึ้นผ่านกรอบสามเหลี่ยมด้านเท่า พร้อมปริมาณการซื้อขายสูงสนับสนุนการ Breakout และยืนเหนือแนวเส้นค่าเฉลี่ยระยะยาว 3 ปีขึ้นมา พร้อมปริมาณการซื้อขายเพิ่มสูงขึ้น สอดคล้องกับเครื่องมือ MACD ที่เป็นบวกพุ่งชี้ขึ้น เป็นจังหวะซื้อเก็งกำไร มีแนวต้านแรกที่ 6.85 บาท และเป้าหมายถัดไปที่ 7.10 บาท
S11 “ซื้อ” ราคาหุ้นพักตัวในกรอบ Bullish Pennant และเริ่มมีจังหวะทะลุกรอบ สอดคล้องกับเส้นค่าเฉลี่ย 7-14-21 วัน เรียงตัวตัดกันยืนยันแนวโน้มขึ้นต่อเนื่อง เป็นจังหวะซื้อเก็งกำไร มีแนวต้านแรกบริเวณ 10.40 บาท และถัดไปที่ 11.00 บาท
 
Futures     แนวรับ          แนวต้าน
SET50           890             900
                     885             910
Gold          18700           18800
                 18600           18900
Oil               1700            1740
                   1680            1780